აბრეშუმის გზა (ბაზარი)

**აბრეშუმის გზა** — შავი და პირველი თანამედროვე „Darknet“ ბაზარი, რომელიც  ცნობილი გახდა, როგორც უკანონო ნარკოტიკების გაყიდვის პლატფორმა.წარმოადგენდა ბნელი ქსელის ნაწილს , რომელიც  ფუნქციონირებდა როგორც Tor-ის ფარული სერვისი. ვებგვერდი ამოქმედდა 2011 წლის თებერვალში, განვითარება კი ექვსი თვით ადრე დაიწყო.  თავდაპირველად იყო გამყიდველის ანგარიშების შეზღუდული რაოდენობა, ახალ გამყიდველებს ანგარიშის ყიდვა აუქციონზე უწევდათ. მოგვიანებით კი ყოველი ახალი გამყიდველის ანგარიშზე დაწესებული იყო გარკვეული საფასური.

2013 წლის ოქტომბერში, გამოძიების ფედერალურმა ბიურომ (FBI-მ) დახურა ვებგვერდი  და დააპატიმრა როს ულბრიხტი, საიტის  დამაარსებელი ფსევდონიმით „Dread Pirate Roberts“ (საშინელი მეკობრე რობერტსი). 2013 წლის 6 ნოემბერს „Silk Road 2.0“ გაეშვა ინტერნეტით, რომელსაც უშვებდნენ „აბრეშუმის გზის“ ყოფილი ადმინისტრატორები. ულბრიხტი ნასამართლევი იქნა რვა ბრალდებით აშშ-ს ფედერალურ სასამართლოში მანჰეტენში და მიესაჯა უვადო პატიმრობა პირობით ვადაზე ადრე. 

## პროდუქტი
2013 წლის მარტში, საიტს გასაყიდად ჰქონდა 10 000 პროდუქტი მოვაჭრეებისთვის, რომელთა 70% იყო ნარკოტიკი. საიტის მომსახურების პირობები კრძალავდა გარკვეული ნივთების გაყიდვას. „აბრეშუმის გზის“ ბაზარზე ადმინისტრატორებმა შემოიღეს მომსახურების პირობები, რაც კრძალავდა ისეთი ნივთის გაყიდვას, რომლის მიზანი იყო „ზიანის მიყენება ან მოტყუება“. ეს მოიცავს ბავშვთა პორნოგრაფიას, მოპარულ საკრედიტო ბარათებს, მკვლელობების შეკვეთებსა და ნებისმიერი ტიპის იარაღს; სხვა „darknet“ ბაზრებისგან გასხვავებით, როგორიცაა „Black Market Reloaded“, რადგან აქ არ არის ისეთი შეზღუდვები, როგორიც იყო „აბრეშუმის გზაში“. ასევე იყო იურიდიული საქონელი და მომსახურება გასაყიდად, მაგალითად, ტანსაცმელი, ხელოვნება, წიგნები, სიგარეტი, ეროტიკა და სამკაულები.

მყიდველებს შეეძლოთ დაეტოვებინათ გამყიდველების პროდუქციის მიმოხილვები საიტზე და ასოცირებულ ფორუმში, სადაც გრაფიკული მომხმარებლები აწვდიდნენ ინფორმაციას საუკეთესო გამყიდველების და თაღლითების შესახებ. პროდუქციის უმეტესი ნაწილი იგზავნებოდა ფოსტით, საიტის სახელმძღვანელო ინსტრუქცია საშუალებას აძლევდა გამყიდველებს, რომ თავი დაეღწიათ სამართალდამცავებისგან.

## გაყიდვები
2012 წლის 3 თებერვლიდან 2012 წლის 24 ივლისამდე მონაცემებით, ყოველწლიურად 15 მილიონი დოლარის ოდენობის ყიდვა-გაყიდვა ხდებოდა აბრეშუმის გზაზე. თორმეტი თვის შემდეგ, ნიკოლას კრისტინმა, კვლევის ავტორმა, ინტერვიუში განაცხადა, რომ სავაჭრო მოცულობის დიდი მატება „30-სა და 45 მილიონ დოლარს შორის“ მას არ გააკვირვებდა. მყიდველებმა და გამყიდველებმა ყველა გარიგება ბიტკოინის (BTC) საშუალებით განახორციელეს, კრიპტოვალუტით, რომელიც უზრუნველყოფს გარკვეულ ანონიმურობას. კრიპტოვალუტის ტრანზაქციის დროს ბიტკოინების ფასის ნებისმიერი ცვლილება დაფარული იყო საშინელი მეკობრე რობერტსის მიერ.

2011 წლის 6 თებერვლიდან 2013 წლის 23 ივლისამდე საიტზე განხორციელდა დაახლოებით 1 229 465 ოპერაცია. ამ გაყიდვების შედეგად მიღებული შემოსავალი 9 519 664 ბიტკოინი იყო, ხოლო „აბრეშუმის გზის“ მიერ გაყიდვებიდან მიღებული ჯამური საკომისიო შეადგენდა 614 305 ბიტკოინს. ამ ციფრების ტოლფასია დაახლოებით 1,2 მილიარდი დოლარი და 79,8 მილიონი აშშ დოლარი საკომისიო. 2013 წლის სექტემბრის საჩივარში, მონაწილეობა მიიღო 146 946 მყიდველმა და 3 877 გამყიდველმა. 60 - დღიანი პერიოდის განმავლობაში, 24 მაისიდან 23 ივლისის ჩათვლით, სულ გაიგზავნა 1 217 218 შეტყობინება „აბრეშუმის გზის“ პირადი შეტყობინებების სისტემის საშუალებით. 

## ლიტერატურა
* Mike Power: ''Drugs Unlimited: The Web Revolution That's Changing How the World Gets High*. Macmillan, 2014. ISBN 978-1-466-85774-2.
* Nick Bilton: *American Kingpin: Catching the Billion-Dollar Baron of the Dark Web*, Virgin Books, 2018. ISBN 978-0-7535-4700-7.
* Eileen Ormsby: *Silk Road''. Macmillan Publishers Aus., 2014. ISBN 978-1-743-51811-3.

## რესურსები ინტერნეტში
* "'Silk Road' website called the Amazon of heroin, cocaine"
* "Silk Road: Theory & Practice"
* "United States of America v. Ross William Ulbricht" Grand Jury Indictment, District of Maryland 
* "United States of America v. Ross William Ulbricht" Trial Transcript
* Archived early advertisement page for Silk Road

## სქოლიო
კატეგორია:საიტები
კატეგორია:შავი ბაზრები